اسلام آباد (اے پی پی) نیشنل کمانڈ اینڈ آپریشن سینٹر(این سی او سی) نا خصوصی دیوان پنچ شنبے نادے آ کوئٹہ ٹی اڈ ہلک۔ بنجائی وزیر ڈٹ بندی و شونداری اسد عمر خصوصی دیوان نا کماشی ءِ کرے۔ این سی او سی نا رداٹ صوبائی چیف سیکرٹریک ویڈیو لنک انا کمک اٹ دیوان اٹ بشخ ہلکر۔ وزیراعلیٰ بلوچستان جام کمال خان اہم باندات آ صوبائی دیوان ءِ اڈتننگ آ این سی او سی نا ستاءِ کرے۔ وزیراعلیٰ بلوچستان پارے کہ این سی او سی جہانی زرگزرانی ہم آہنگی، وسیلہ غاتا تعمیر و جان جوڑی نا خیالداری نا اہم گڑاو جان جوڑی نا خیالداری ٹی اہم کڑد ادا کرینے۔ داوخت آ اسد عمر السی جانجوڑی و رکھ اکن راہشون اصول و گام گیج آتا پوروی ءِ پک کننگ کن حکومت بلوچستان و شاری انتظامیہ نا کوشست آتا ستاءِ کرے۔ دیوان اٹی بھلاعئید و عئید نماز آتا وخت آ پِڑی تا بست وبند انا بابت گپ وتران کننگا۔
